** -**

**REPUBLIKA HRVATSKA**

**VARAŽDINSKA ŽUPANIJA**

**OPĆINA VELIKI BUKOVEC**

**Općinsko vijeće**

KLASA: 415-02/21-01/01

URBROJ: 2186/028-01-21-1

Veliki Bukovec, 25.03.2021.

Na temelju članka 107.a Općeg poreznog zakona („Narodne novine“ broj 115/16,106/1, 121/819, 32/20 i 42/20) i članka 31. Statuta Općine Veliki Bukovec („Službeni vjesnik Varaždinske županije“ broj 18/13, 6/18, 15/20 i 6/21) Općinsko vijeće Općine Veliki Bukovec na 40. sjednici održanoj dana 25. ožujka 2021. godine donosi sljedeću

**O D L U K U**

**o oslobađanju od plaćanja poreza na potrošnju**

**Članak 1.**

Ovom Odlukom određuje se mjera oslobađanja od plaćanja poreza na potrošnju za ugostitelje s područja Općine Veliki Bukovec u svrhu ublažavanja negativnih posljedica uzrokovanih epidemijom bolesti COVID-19.

**Članak 2.**

Obveznici poreza na potrošnju koji obavljaju ugostiteljsku djelatnost na području Općine Veliki Bukovec oslobađaju se od obveze plaćanja poreza u razdoblju od 01. travnja do 31. prosinca 2021. godine.

**Članak 3.**

Ova Odluka dostavit će se Ministarstvu financija-Porezna uprava, Područni ured Varaždin- Ispostava Ludbreg nadležnoj za obračun i naplatu poreza.

**Članak 4.**

Ova Odluka stupa na snagu prvog dana od dana objave u „Službenom vjesniku Varaždinske županije“.

Predsjednica Općinskog vijeća

Jasenka Zdelar, dipl.iur.,v.r.